E L Ő T E R J E S Z T É S

**Szombathely Megyei Jogú Város közgyűlése Oktatási és Szociális Bizottsága**

**2018. június 21-i ülésére**

**Javaslat óvodai továbbképzési programok módosítására**

A pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről szóló 277/1997. (XII.22.) kormányrendelet (a továbbiakban: Kormányrendelet) 1. § (2) bekezdése értelmében a nevelési- oktatási intézmény vezetője 5 évre szóló továbbképzési programot készít, melyet a fenntartó fogad el. A továbbképzési program végrehajtására, minden év március 15. napjáig készíti el az intézmény vezetője az egy nevelési évre szóló beiskolázási tervet. A továbbképzési program és beiskolázási terv valamint pedagógiai program összhangját, a továbbképzési program és beiskolázási terv végrehajtásának törvényességét a Kormányrendelet 1. § (8) bekezdése alapján a fenntartó ellenőrzi.

Szombathely Megyei Jogú Város óvodái 2014. évben készítették el a 2015-2020. időszakra szóló továbbképzési programjukat, melyet a Közgyűlés a 298/2014.(VI.19.) Kgy. számú határozatával fogadott el.

Az óvodákban folyó fenntartói törvényességi ellenőrzés során vetődött fel, hogy szinte valamennyi óvodában eltérés mutatkozik a továbbképzési terv, és a beiskolázási tervek között. Ennek egyik oka az, hogy a tervezett szakvizsgás képzések nem minden esetben „indulnak”, illetve a képzésre tervezett személy élethelyzetének változása miatt nem tudja vállalni a szakvizsgás képzés elvégzését. A kreditpontos képzések tekintetében az okoz problémát, hogy a beiskolázási tervet március 15. napjáig kell elkészíteni, ugyanakkor a képzőhelyek a képzéseiket általában szeptember hónapban hirdetik meg.

Előzőekre tekintettel az óvodák áttekintették továbbképzési programjukat, és a továbbképzési program – beiskolázási terv összhangjának biztosítása érdekében kezdeményezték a 2014. évben megtervezett képzések módosítását. A 2018/2019. és 2019/2020. nevelési évre vonatkozóan tervezett szakvizsgás, valamint kreditpontos képzések a továbbképzési program mellékleteként kerülnek csatolásra. (Két óvoda, a Szombathelyi Gazdag Erzsi Óvoda, valamint a Szombathelyi Benczúr Gyula Utcai Óvoda nem kívánja módosítani továbbképzési programját.)

A továbbképzési program módosítások az előterjesztés 1-16. számú mellékletét képezik.

Szombathely Megyei Jogú Város Közgyűlése az Önkormányzat Szervezeti és Működési Szabályzatáról szóló 34/2014. (XI.3.9 önkormányzati rendelet 52. § (2) bekezdés 21. pontjában az óvodai továbbképzési programok jóváhagyását az Oktatási és Szociális Bizottság hatáskörébe utalta.

Előzőekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. június „ ”

**/: Koczka Tibor :/**

**HATÁROZATI JAVASLAT**

**..../2018. (VI. 21.) OSZB. sz. határozat**

Szombathely Megyei Jogú Város Közgyűlésének Oktatási és Szociális Bizottsága a „Javaslat óvodai továbbképzési programok módosítására” című előterjesztést megtárgyalta, és az Önkormányzat Szervezeti és Működési Szabályzatáról szóló 34/2014. (XI.3.9 önkormányzati rendelet 52. § (2) bekezdés 21. pontjában foglalt hatáskörében eljárva

a) a Szombathelyi Aréna Óvoda továbbképzési programjának módosítását az előterjesztés 1. számú melléklete szerinti tartalommal,

b) a Szombathelyi Barátság Óvoda továbbképzési programjának módosítását az előterjesztés 2. számú melléklete szerinti tartalommal

e) a Szombathelyi Donászy Magda Óvoda továbbképzési programjának módosítását az előterjesztés 3. számú melléklete szerinti tartalommal

f) a Szombathelyi Hétszínvirág Óvoda továbbképzési programjának módosítását az előterjesztés 4. számú melléklete szerinti tartalommal

g) a Szombathelyi Játéksziget Óvoda továbbképzési programjának módosítását az előterjesztés 5. számú melléklete szerinti tartalommal

h) a Szombathelyi Kőrösi Óvoda továbbképzési programjának módosítását az előterjesztés 6. számú melléklete szerinti tartalommal

i) a Szombathelyi Margaréta Óvoda továbbképzési programjának módosítását az előterjesztés 7. számú melléklete szerinti tartalommal

j) a Szombathelyi Maros Óvoda továbbképzési programjának módosítását az előterjesztés 8. számú melléklete szerinti tartalommal

k) a Szombathelyi Mesevár Óvoda továbbképzési programjának módosítását az előterjesztés 9. számú melléklete szerinti tartalommal

l) a Szombathelyi Mocorgó Óvoda továbbképzési programjának módosítását az előterjesztés 10. számú melléklete szerinti tartalommal

m) a Szombathelyi Napsugár Óvoda továbbképzési programjának módosítását az előterjesztés 11. számú melléklete szerinti tartalommal

n) a Szombathelyi Pipitér Óvoda továbbképzési programjának módosítását az előterjesztés 12. számú melléklete szerinti tartalommal

o) a Szombathelyi Szivárvány Óvoda továbbképzési programjának módosítását az előterjesztés 13. számú melléklete szerinti tartalommal

p) a Szombathelyi Szűrcsapó Óvoda továbbképzési programjának módosítását az előterjesztés 14. számú melléklete szerinti tartalommal

q) a Szombathelyi Vadvirág Óvoda továbbképzési programjának módosítását az előterjesztés 15. számú melléklete szerinti tartalommal

r) a Szombathelyi Weöres Sándor Óvoda továbbképzési programjának módosítását az előterjesztés 16. számú melléklete szerinti tartalommal

jóváhagyja.

Felelős: **Dr. Puskás Tivadar polgármester**

**Rettegi Attila, a bizottság elnöke**

**(dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal**